cyanic-selkie/wikianc huggingface dataset:
पादप परिस्थितिकी
जीवों या पौधों के वातावरण, एक दूसरे से सम्बन्ध या आश्रय के अध्ययन को परिस्थितिकी (ecology) कहते हैं। पौधे समाज में रहते हैं। ये वातावरण को बदलते हैं और वातावरण इनके समाज की रूपरेखा को बदलता है। यह क्रम बार-बार चलता रहता है। इसे अनुक्रमण (succession) कहते हैं। एक स्थिति ऐसी आती है जब वातावरण और पौधों के समाज एक प्रकार से गतिक साम्य (dynamic equilibrium) में आ जाते हैं। बदलते हुए अनुक्रमण के पादप समाज को क्रमक (sere) कहते हैं और गतिक साम्य को चरम अवस्था (climax) कहते हैं। किसी भी जलवायु में एक निश्चित प्रकार का गतिक साम्य होता है। अगर इसके अतिरिक्त कोई और प्रकार का स्थिर समाज बनता हो, तो उसे चरम अवस्था न कह उससे एक स्तर कम ही मानते हैं। ऐसी परिस्थिति को वैज्ञानिक मोनोक्लाइमेक्स (monoclimax) विचार मानते हैं और जलवायु को श्रेष्ठतम कारण मानते हैं। इसके विपरीत है पॉलीक्लाइमेक्स (polyclimax) विचारधारा, जिसमें जलवायु ही नहीं वरन् कोई भी कारक प्रधान हो सकता है।
पौधों के वातावरण के विचार से तीन मुख्य चीजें जलवायु, जीवजन्तु तथा मिट्टी हैं। आजकल इकोसिस्टम विचारधारा और नए नए मत अधिक मान्य हो रहे हैं। घास के मैदान, नदी, तालाब या समुद्र, जंगल इत्यादि इकोसिस्टम के कुछ उदाहरण हैं। जल के विचार से परिस्थितिकी में पौधों को (१) जलोदभिद (Hydrophyte), जो जल में उगते हैं, (२) समोद्भिद (Mesophyte), जो पृथ्वी पर हों एवं जहाँ सम मात्रा में जल मिले, तथा (३) मरुद्भिद (जीरोफाइट), जो सूखे रेगिस्तान में उगते हैं, कहते हैं। इन पौधों की आकारिकी का अनुकूलन (adaptation) विशेष वातावरण में रहने के लिये होता है, जैसे जलोद्भिद पौधों में हवा रहने के ऊतक होते हैं, जिससे श्वसन भी हो सके और ये जल में तैरते रहें।
जंगल के बारे में अध्ययन, या सिल्विकल्चर, भी परिस्थितिकी का ही एक भाग समझा जा सकता है। परिस्थितिकी के उस भाग को जो मनुष्य के लाभ के लिये हो, अनुप्रयुक्त परिस्थितिकी कहते हैं। जो पौधे बालू में उगते हैं, उन्हें समोद्भिद कहते हैं। इसी प्रकार पत्थर पर उगनेवाले पौधे शैलोद्भिद (Lithophyte) तथा अम्लीय मिट्टी पर उगनेवाले आग्जीलोफाइट कहलाते हैं। जो पौधे नमकवाले दलदल में उगते हैं, उन्हें लवणमृदोद्भिद (Halophyte) कहते हैं, जैसे सुन्दरवन के गरान (mangrove), जो तीव्र सूर्यप्रकाश में उगते हैं उन्हें आतपोद्भिद (heliophyte) और जो छाँह में उगते हैं, उन्हें सामोफाइटा कहते हैं।
योगशिखोपनिषत्‌
योगशिखा उपनिषत् एक लघु उपनिषद है। चार वेदों के २४ उपनिषदों में से यह एक है।
पिअरो डी कॉसिमो
पिअरो डी कॉसिमो (Piero di Cosimo या Piero di Lorenzo ; 2 जनवरी 1462 – 12 अप्रैल 1522) फ्लोरेन्स का पुनर्जागरण युग का चित्रकार था। वह मिथिक चित्र बनाने के लिए जाना जाता है।
उसका जन्म फ्लोरेन्स में हुआ था। उसके पिता एक सुनार थे। प्रारम्भ में कॉसिमो ने रोसेल्ली के तत्वावधान में काम सीखा। १४८२ में रोसेल्ली के साथ वह रोम गया और दोनों ने सिस्ताइन चैपल के भित्तिचित्रों का निर्माण किया। पियरों की कल्पना इतनी उर्वर और ग्रहणशक्ति इतनी तीव्र थी कि प्राचीन क्लासिक गाथाएँ उसकी अंतरंग वृत्ति में रम गई। वर्लिन गैलरी में 'मार्स और वीनस', ड्रेसडन में 'होली फैमिली' तया फ्लारेंस, रोम, वियना, लूव्र के कला संग्रहालयों में सुरक्षित कलाकृतियों में उसकी नैसर्गिक पवित्र भावना और धार्मिक रुचि का आभास मिलता है।
लैडस्कोप, प्राकृतिक दृश्य एवं हरे भरे खुशनुमा वातावरण को चित्रित करने में भी वह बड़ा ही दक्ष था। उसके बनाए कुछ 'पोट्रेंट' चित्र भी मिले हैं जिनमें डलविच में प्राप्त एक युवक के शिरोभाग का छवि चित्र बड़ा ही सुंदर बन पड़ा है। इतिहासकार बेज़ेरी ने लिखा है कि वह फ्लोरेंस के उत्साही और शौकीन युवकों की रुचि को तृप्त करनेवाले जुलूसों, प्रदर्शनों, खेल तमाशों और उत्सव आयोजनों के चित्र बनाने में भी बड़ा ही पटु था। उसकी शिष्यपम्रपरा में कितने ही सुप्रसिद्ध कलाकार हुए।
वेस्ट इंडीज क्रिकेट बोर्ड
यह अंतर्राष्ट्रीय क्रिकेट काउंसिल द्वारा मान्यता प्राप्त वेस्ट इंडीज में क्रिकेट की नियामक संस्था है।
चैनल सुरंग
एक भू-भाग से दुसरे भू-भाग के लिए जाने वाला ऐसा मार्ग जो जलीय भाग के नीचे की भूमि से होकर जाता हो, चैनल सुरंग कहलाता है।
जाइरोट्रॉन
जाइरोट्रॉन (Gyrotron) अधिक शक्ति वाली रैखिक पुंज निर्वाज नलिका होती है जो तीव्र चुम्बकीय क्षेत्र में इलेक्ट्रानों के साइक्लोट्रॉन-अनुनाद के द्वारा मिलीमीटर-तरंग विद्युतचुम्बकीय तरंगे पैदा करती है। इससे उत्पन्न तरंगों की आवृत्ति लगभग 20 से 250 GHz के बीच होती है। इस तरंग की शक्ति प्रायः दस-बीस किलोवाट से लेकर एक-दो मेगावाट तक होती है। ये पल्स ऑपरेशन या लगातार कार्य करने के लिये डिजाइन किये जा सकते हैं।
गजानन लक्ष्मण ठोकळ
गजानन लक्ष्मण ठोकळ (1909-1984) मराठी कवि एवं लघुकथाकार। इनकी कहानियाँ महाराष्ट्र के ग्राम्य जीवन पर आधारित हैं।
ऋद्धि
ऋद्धि हिन्दूओं की एक देवी हैं और भगवान गणेश की पत्नी है। उनकी दो पत्नीयां थी, उनके नाम ऋद्धि और सिद्धि हैं। किसी भी पूजा में गणेश जी के साथ ऋद्धि सिद्धि और उनके पुत्र लाभ शुभ का भी पूजन किया जाता है। ऋद्धि माँ को माँ लक्ष्मी का अवतार माना जाता है।
ऋद्धि का अर्थ सफलता,भाग्य, श्रेष्ठता, अच्छी किस्मत, धन, अलौकिक शक्ति से भी है।
आंतिगुओ अयुतामिएन्तो दे जेरेज़ दे ला फ़्रॉन्तेरा
जेरेज़ दे ला फ़्रॉन्तेरा के पुराने शहर का हॉल (स्पेनी भाषा में: Antiguo Ayuntamiento de Jerez de la Frontera) एक भव्य परिसर है जो जेरेज़ दे ला फ़्रॉन्तेरा, स्पेन में मौजूद है। इस स्थान को बिएन दे इंतेरेस कल्चरल के रूप में 1943 घोषित किया गया था।.
चित्रलक्षणम्
चित्रलक्षणम् एक संस्कृत ग्रन्थ है जो तिब्बत से प्राप्त हुआ। इसके रचयिता नग्नजित् हैं। यह भारतीय कला विषयक प्राचीन ग्रन्थ है। प्राप्त ग्रन्थ में तीन अध्याय हैं।
अलकाज़्रर दे जेरेज़ दे ला फ़्रॉन्तेरा
अलकाज़्रर दे जेरेज़ दे ला फ़्रॉन्तेरा ऐतिहासिक रूप से एक मुस्लिम क़िला था, परन्तु अब यह एक पार्क बन चुका है।
अनुमान लगाया गया है कि इस इमारत का निर्माण ११ वीं शताब्दी में किया गया था।
पार्मीजनीनो
पार्मीजनीनो का समूचा परिवार कलाकारों का था। फलतः जन्मजात संस्कारों और अपनी मौलिक प्रतिभा के कारण वह १४ वर्ष से भी कम उम्र में एक अच्छा कलाकार माना जाने लगा और १९ वर्ष से भी कम उम्र में उसने पारमा चर्च की सात चैपल के भित्तिचित्रों की सुसज्जा की। अपने अध्ययन को परिपक्व करने वह रोम चला गया, पर वहाँ के पोप क्लीमेंट सप्तम ने उसकी ख्याति सुनकर स्थानीय गिर्जाघर की भीतरी छत के चित्रण का कार्य सौंप दिया। सन् १५२७ में वारवून के नेतृत्व में जब साम्राज्यवादियों और चार्ल्स पंचम के सैनिकों ने उक्त नगर को लूटा और विध्वंस किया तो कहते हैं इस घोर अंशांति और गड़बड़ में भी वह चुपचाप अपने एक सुप्रसिद्ध चित्र को बनाने में व्यस्त रहा। सैनिकों ने उसके स्टूडियों पर भी छापा मारा और काफी तहस नहस किया, पर उसकी किसी कदर शांति भंग न हुई। हारकर सैनिकों के नेता ने उसकी रक्षा की। इस दुर्घटना के पश्चात् वह रोम छोड़कर बोलोग्ना जा बसा जहाँ उसने अनेक महत्वपूर्ण चित्रों का निर्माण किया। सेंट मेरिया चर्च में उसे बड़े ही दुरूह और गुंफित भित्तिचित्रों के निर्माण का आदेश हुआ, किन्तु अनवरत श्रम और साधना के बावजूद वह अपने अनुबन्ध को समय पर पूरा न कर सकने के कारण जेल भेज दिया गया। जेल से छूटकर वह क्रेमोना क्षेत्र में अज्ञात रूप से भाग गया, पर परिस्थितियों ने उसके शरीर और मन को इतना क्लान्त एवं जर्जर कर दिया था कि वहीं ३७ वर्ष की अल्पायु में ही उसकी मृत्यु हो गई।
वेज़ेरी ने उसकी इस बदकिस्मती, और काम करने के शैथिल्य को शराब की एक वजह माना है, पर यह कहानी अब मिथ्या सिद्ध हो चुकी है। उसने इचिंग, बुडकट और पोट्रेट चित्र भी काफी संख्या में बनाए। उसकी निर्माण पद्धति और टेकनीक पर कोरेज्जिओ और रैफेल का प्रभाव द्रष्टव्य है।
रिचर्ड डॉकिंस पुरस्कार
रिचर्ड डॉकिंस अवार्ड एक वार्षिक पुरस्कार है जिसे जुलाई 2019 तक अमेरिका के नास्तिक गठबंधन [1] द्वारा प्रस्तुत किया गया था जब यह सेंटर फॉर इंक्वायरी (सीएफआई) में चला गया था। सीएफआई की प्रेस विज्ञप्ति के अनुसार "प्राप्तकर्ता विज्ञान, छात्रवृत्ति, शिक्षा या मनोरंजन की दुनिया से एक प्रतिष्ठित व्यक्ति होगा, जो सार्वजनिक रूप से धर्मनिरपेक्षता और तर्कवाद के मूल्यों की घोषणा करता है, जहां भी वैज्ञानिक सत्य का नेतृत्व किया जा सकता है" । 2003 के बाद से प्रस्तुत किया गया है, और इसका नाम रिचर्ड डॉकिंस के नाम पर रखा गया है, जो एक अंग्रेजी विकासवादी जीवविज्ञानी है, जिसे 2013 के रीडर ऑफ प्रॉस्पेक्ट पत्रिका के सर्वेक्षण में दुनिया के शीर्ष विचारक का नाम दिया गया था।
गोपी
गोपी या गोपिका का अर्थ है - ग्वालिनी या गोपपत्नी । गोपी शब्द से आशय है गो (गाय) चराने वाली कन्याएँ या स्त्रियाँ। भागवत पुराण में गोपियों के श्रीकृष्ण प्रेम का अति सुन्दर वर्णन है। इन गोपियों में से ही राधा या राधिका का नाम विशेष आदर और महत्व का है।
सांता तेरेसा से जुड़े आश्रम और गिरजाघर
सांता तेरेसा से जुड़े आश्रम और गिरजाघर (स्पेनी भाषा में: Iglesia-convento de Santa Teresa) एक गिरजाघर है जो आविला, स्पेन, में मौजूद है। इस भव्य और ऐतिहासिक गिरजाघर को 1886 में बिएन दे इंतेरेस कल्चरल के रूप में घोषित किया गया है।
इन्हें भी देखें
बिएन दे इंतेरेस कल्चरल की सूची आविला प्रान्त में
द ओवल
द किआ ओवल जो कि द ओवल के नाम से प्रसिद्धि है, लंदन बरो ऑफ़ लैम्बेथ के केनिंगटन में स्थित एक अंतरराष्ट्रीय क्रिकेट मैदान है। विगत में यह केनिंगटन ओवल के नाम से भी जाना जाता था। अतीत में इसके कई आधिकारिक नाम रहे: 'फोस्टर ओवल', 'एएमपी ओवल', 'ब्रिट इंश्योरेंस ओवल' और इसका वर्तमान 'किआ ओवल' नाम इसे वाणिज्यिक प्रतिभू कि वजह से मिला। ओवल सरे काउंटी क्रिकेट क्लब का घरेलू मैदान है और परंपरागत रूप से अगस्त के अन्त में या सितंबर के प्रारंभ में प्रत्येक अंग्रेजी गर्मी के मौसम के अंतिम टेस्ट मैच की मेजबानी करता है। ओवल विश्व में मेलबोर्न क्रिकेट मैदान के पश्चात टेस्ट क्रिकेट की मेजबानी करने वाला दूसरा मैदान था।
सखी संप्रदाय
सखी संप्रदाय, निम्बार्क मत की एक शाखा है जिसकी स्थापना स्वामी हरिदास (जन्म सम० १४ ४१ वि०) ने की थी। इसे हरिदासी सम्प्रदाय भी कहते हैं। इसमें भक्त अपने आपको श्रीकृष्ण की सखी मानकर उसकी उपासना तथा सेवा करते हैं और प्रायः स्त्रियों के भेष में रहकर उन्हीं के आचारों, व्यवहारों आदि का पालन करते हैं। सखी संप्रदाय के साधु विषेश रूप से भारत वर्ष में उत्तर प्रदेश के ब्रजक्षेत्र वृन्दावन, मथुरा, गोवर्धन में निवास करते हैं।
स्वामी हरिदास जी के द्वारा निकुंजोपासना के रूप में श्यामा-कुंजबिहारी की उपासना-सेवा की पद्धति विकसित हुई, यह बड़ी विलक्षण है। निकुंजोपासना में जो सखी-भाव है, वह गोपी-भाव नहीं है। निकुंज-उपासक प्रभु से अपने लिए कुछ भी नहीं चाहता, बल्कि उसके समस्त कार्य अपने आराध्य को सुख प्रदान करने हेतु होते हैं। श्री निकुंजविहारी की प्रसन्नता और संतुष्टि उसके लिए सर्वोपरि होती है।
यह संप्रदाय "जिन भेषा मोरे ठाकुर रीझे सो ही भेष धरूंगी " के आधार पर अपना समस्त जीवन "राधा-कृष्ण सरकार" को निछावर कर देती है। सखी संप्रदाय के साधु अपने को "सोलह सिंगार" नख से लेकर चोटी तक अलंकृत करते हैं। सखी संप्रदाय के साधुओं में तिलक लगाने का अलग ही रीति है। सखी संप्रदाय के साधु अपने को सखी के रूप में मानते हैं, यहाँ तक कि रजस्वला के प्रतीक के रूप में स्वयं को तीन दिवस तक अशुद्ध मानते हैं।
अण्टीगुआ
एंटीगा, एंटीगुआ या अंटीगुआ (Antigua) जिसे मूल आबादी द्वारा वालाडली या वाडाडली के रूप में भी जाना जाता है, वेस्ट इंडीज का एक द्वीप है। यह कैरेबियाई क्षेत्र के लीवार्ड द्वीप समूह में से एक है और एंटीगुआ और बारबुडा के देश का मुख्य द्वीप है।
इतिहास
एंटीगा के पहले रहवासी गुआनाहाताबे लोग थे। अंततः आरावाक मूल भूमि से प्रवजन कर गए जिनके बाद कैरिब भी दूसरे स्थान पर चले गए। यूरोपीय उपनिवेशवाद से पूर्व १९४३ में क्रिस्टोफर कोलम्बस पहले यूरोपीय थे जिन्होंने एंटीगा की धरती पर कदम रखा।
जनसांख्यिकी
२०११ की जनगणना के अनुसार एंटीगा की कुल जनसंख्या ८०१६१ थी। इन जनगणना के आधार पर कुल जनसंख्या में जातीय समूहों का वितरण इस प्रकार है : ९१ प्रतिशत अश्वेत, ४.४ प्रतिशत अन्य मिश्रित नस्लें एवं १.७ प्रतिशत श्वेत तथा २.९ प्रतिशत भाग अन्य।
भूगोल
एंटीगुआ लीवर्ड द्वीप समूह में स्थित है यह २८१ वर्ग किलोमीटर (१०८ वर्ग मील) में फैला हुआ है। इसका समुद्रतट ८७ किलोमीटर (५४ मील) लम्बा है। द्वीप पर सबसे ऊंचा स्थान ४०२ मीटर (१,३१९ फीट) है।
पर्यटन
एंटीगुआ की अर्थव्यवस्था पर्यटन पर निर्भर है, कई होटल और रिसॉर्ट्स समुद्र तट के आसपास स्थित हैं। द्वीप के एकल हवाई अड्डे, वीसी बर्ड एयरपोर्ट द्वारा वर्जिन अटलांटिक, ब्रिटिश एयरवेज, अमेरिकन एयरलाइंस, यूनाइटेड एयरलाइंस, डेल्टा एयर लाइन्स, कैरेबियाई एयरलाइंस, एयर कनाडा, वेस्टजेट, लाइट और जेटब्लुले सहित कई प्रमुख एयरलाइनों को सेवाएं प्रदान की जाती है। बारबूडा के लिए यहाँ से नियमित हवाई सेवा है।
शिक्षा
चिकित्सा विषय में शिक्षा हेतु यहां यूनिवर्सिटी ऑफ़ हेल्थ साइंसेज एंटीगुआ और अमेरिकन यूनिवर्सिटी ऑफ एंटीगुआ कॉलेज ऑफ मेडिसीन नामक संस्थान भी है। इस प्रकार के शिक्षण संस्थान यहाँ की अर्थव्यवस्था में एक महत्वपूर्ण भूमिका निबाह रहे है।
इंटरनेट होस्टिंग और जुआ
एंटीगुआ ऑनलाइन जुआ को वैध बनाने, लाइसेंस और विनियमित करने वाले शुरुवाती देशों में से एक था। यह ऑनलाइन जुआ कंपनियों के निगमन के लिए एक प्राथमिक स्थान है। सॉफ्टवेयर कंपनी स्लयसॉफ्ट जो की एंटीगुआ में स्थित थी, वह तकनीकी कॉपीराइट कानूनों के उल्लंघन के लिए मुकदमा चलाने से बचने की इजाजत देती है विशेष रूप से संयुक्त राज्य में डिजिटल मिलेनियम कॉपीराइट एक्ट से।
बैंकिंग
अप्रैल १९८३ में स्विस अमेरिकन बैंक लिमिटेड, बाद में जिसका नाम बदलकर ग्लोबल बैंक ऑफ कॉमर्स लिमिटेड कर दिया गया, एंटिगुआ में १९८२ के लाइसेंस बैंक एक्ट के अंतर्गत अंतर्राष्ट्रीय व्यापार निगम द्वारा संचालित पहला अंतर्राष्ट्रीय वित्तीय संस्थान बन गया। खाता धारकों से जब्त किए गए निधि को जारी करने में विफल रहने के कारण बैंक पर संयुक्त राज्य अमरीका द्वारा मुकदमा चलाया गया। स्विस अमेरिकी बैंक की स्थापना ब्रूस रैपापोर्ट ने की थी।
खेल
एंटीगा का प्रमुख खेल क्रिकेट है, सर विवियन रिचर्ड्स (विव रिचर्ड्स) सबसे प्रसिद्ध एंटिगुअन्स में से एक है, जिन्होंने वेस्ट इंडीज टीम के लिए खेलते हुए कप्तानी की थी। रिचर्ड्स ने एंटीगुआ रिक्रिएशन ग्राउंड में सबसे तेज़ टेस्ट शतक बनाये, यह एक ऐसा स्थल भी था जिसमें ब्रायन लारा ने २ बार व्यक्तिगत टेस्ट पारी के लिए विश्व रिकार्ड तोड़ दिया (१९९३/९४ में ३७५, २००३/०४/०४ में ४००)। एंटीगुआ २००७ क्रिकेट विश्व कप का एक स्थान था जिसे सर विवियन रिचर्ड्स के नाम पर रख दिया गया। द्वीप के उत्तर में एक पुराने गन्ने के खेत पर इस हेतु एक नया मैदान बनाया गया था। युवाओं के बीच फुटबॉल (सॉकर) और बास्केटबॉल दोनों लोकप्रिय हो रहे हैं। एंटीगुआ में कई गोल्फ कोर्स हैं। चहुँ और से पानी से घिरे होने के कारण जलक्रीडा आधारित खेल भी यहाँ लोकप्रिय है।
ज़िंदगी की महक
ज़िंदगी की महक भारतीय हिन्दी धारावाहिक है, जिसका प्रसारण ज़ी टीवी पर 19 सितम्बर 2016 से सोमवार से शुक्रवार रात 8 बजे होता है। इस धारावाहिक के निर्माता सौरभ तिवारी, सुमीत चौधरी और केवल सेठी हैं।
प्रांजल यादव
प्रांजल यादव (जन्म ७ फ़रवरी १९८०), उत्तर प्रदेश कैडर के २००६ बैच के आईएएस अधिकारी हैं । उन्हें एक लोकप्रिय व साफ़ सुथरी छवि वाले अधिकारी के रूप में पहचाना जाता है
शिक्षा और पेशा
२००६ में IAS बनने से पहले उन्होंने IIT-Roorkey से मैकेनिकल इंजीनियरिंग में B.Tech पूरा किया। जून २००७ में, उन्होंने इलाहाबाद जिले में एक सहायक कलेक्टर के रूप में अपना करियर शुरू किया और फिर संयुक्त कलेक्टर के रूप में सिद्धार्थ नगर सब-डिवीजन के पास चले गए। उन्होंने २०१३ में काशी जिलों की कमान संभालने से पहले महाराजगंज और आजमगढ़ जिलों में कलेक्टर के रूप में कार्य किया। वह वाराणसी ज़िले की जिम्मेदारी संभालने से पहले आज़मगढ़ के डीएम थे । यादव को काशी में ३ फरवरी २०१३ को नियुक्त किया गया था। यादव ने अतिक्रमण को बहुत सख्ती से संभाला। यादव को वाराणसी में बेहतर सड़कों का श्रेय दिया जाता है।. यादव ने शहर के प्रमुख यातायात जाम से निपटने का बेहतर काम किया। उन्होंने सड़कों को चौड़ा करने और सुंदर बनाने का काम किया है और इससे ट्रैफिक जाम से बहुत हद तक राहत मिली है। उन्होंने सड़कों पर अवैध व्यवसाय के खिलाफ काम किया है, जिसके लिए उन्हें वाराणसी में बहुत प्रशंसा मिली है।.
नमन ओझा
नमन विनयकुमार ओझा (जन्म:20 जुलाई 1983 को उज्जैन, मध्य प्रदेश में), एक भारतीय प्रथम श्रेणी के क्रिकेटर हैं। वह भारत के लिये अंतरराष्ट्रीय क्रिकेट में प्रतिनिधित्व भी कर चुके है। उन्होंने 28 अगस्त 2015 को श्रीलंका के खिलाफ भारत की तरफ से अपना पहला टेस्ट मैच खेला था।
14 अगस्त 2016 से ऑस्ट्रेलिया में दो अनौपचारिक 'टेस्ट' और चार राष्ट्र वनडे टूर्नामेंट के लिये नमन ओझा को भारत ए टीम के कप्तान के रूप में नामित किया गया था। 2014 का भारत ए टीम का ऑस्ट्रेलिया दौरा, ओझा के लिये एक यादगार था जिसमें उन्होंने एक चार-दिवसीय मैच के पहली पारी में दोहरा शतक और दूसरी पारी में शतक लगाया था।
वह शीर्ष क्रम के एक सक्षम बल्लेबाज और विकेटकीपर हैं, ओझा ने 2000-01 में मध्य प्रदेश की ओर से अपनी प्रथम श्रेणी क्रिकेट की शुरुआत की थी।
उन्होंने दक्षिण अफ्रीका में 2009 इंडियन प्रीमियर लीग में राजस्थान रॉयल्स का प्रतिनिधित्व किया था। उन्होंने राजस्थान रॉयल्स के लिए बल्लेबाजी की शुरुआत की और कुछ महत्वपूर्ण पारियाँ खेली। उन्होंने टूर्नामेंट में दो अर्धशतक बनाए और 11 छक्के लगाए। वह मध्य प्रदेश टी20 लीग में इंदौर के लिए भी खेलते है।
जुलाई 2014 में, ब्रिस्बेन में भारत ए के लिए एक अनौपचारिक मैच में खेलते हुए, नमन ने नाबाद 219 रन बनाए जिसमें 29 चौके और 8 छक्के शामिल थे। जून 2016 में, ऑस्ट्रेलिया के अगले दौरे में भारत ए का प्रतिनिधित्व करते हुए, नमन को कप्तान की ज़िम्मेदारी सौंपी गई थी।
अंतरराष्ट्रीय करियर
ओझा की मुख्य भारतीय टीम में आगमन तब हुआ, जब चयनकर्ताओं ने विकेटकीपर महेंद्र सिंह धोनी सहित कई वरिष्ठ खिलाड़ियों को आराम कराने का फैसला किया, और उन्हें भारत के 2010 के जिम्बाब्वे दौरे के लिए ट्वेंटी-20 और उसी दौरे पर एक ओडीआई ट्राई सीरीज़ में बैक-अप विकेटकीपर के रूप में शामिल किया गया। अगस्त 2015 में श्रीलंका के भारत दौरे में विकेटकीपर रिद्धिमान साहा को हम्सट्रिंग चोट के कारण बाहर हो जाने के बाद, ओझा ने तीसरे टेस्ट में 32 वर्ष की उम्र में अपना पहले टेस्ट मैच में पदार्पण किया। ओझा ने 56 रन, चार कैच और एक स्टंपिंग के साथ टेस्ट पूरा किया।
आविला की दीवारें
आविला की दीवारें मध्य स्पेन में स्थित हैं। इनका निर्माण 11 वीं से लेकर 14 वीं शताबदी के बीच हुथा था। यह दीवारें इस शहर का मुख्य आकर्षण और पहचार का दर्जा रखते हैं।
इतिहास
. इन दीवारों का काम 1090 में शुरू किया गया था लेकिन ऐसा प्रतीत होता है कि उन्हें दोबारा 12 वीं सदी में बनाया गया है।
इस दीवारों और लगभग क़िले-बंद शहर का 1884 में "राष्ट्रीय स्मारक" के पंजीकरण हुआ था। 1985 में आविला का पुराना शहर और उसकी बहु-दीवारी गिरजाघर की इमारतों को विश्व धरोहर के रूप में यूनेस्को द्वारा घोषणा की गई थी।
बृजेश पटेल
बृजेश पटेल (Brijesh Patel) (जन्म २४ नवम्बर १९५२) बैंगलोर में पले बढ़े एक पूर्व भारतीय क्रिकेट खिलाड़ी है जो दाएं हाथ से बल्लेबाजी करते तथा राइट आर्म ऑफ़ ब्रेक गेंदबाजी करते थे। इन्होंने अपने कैरियर में कुल २१ टेस्ट तथा १० वनडे मैच खेले थे तथा ये १९७५ क्रिकेट विश्व कप के भी हिस्सा थे।
हेरा फेरी (फिल्म शृंखला)
हेरा फेरी भारतीय कॉमेडी फिल्मों की एक शृंखला है। शृंखला की पहली फिल्म प्रियदर्शन द्वारा निर्देशित और एजी नडियादवाला द्वारा निर्मित की गयी, दूसरी फिल्म नीरज वोरा द्वारा निर्देशित की गयी, जबकि तीसरी फिल्म इंद्र कुमार द्वारा निर्देशित और फिरोज नडियादवाला द्वारा निर्मित की जाएगी। सुनील शेट्टी, परेश रावल और अक्षय कुमार ने इस शृंखला में मुख्य भूमिकाऐं निभाई हैं। शृंखला की तीसरी फिल्म अभी निर्माणाधीन है, और इसमें भी तीनों प्रमुख सितारे अपनी भूमिकाओं को दोहराएंगे। यह शृंखला अब बॉलीवुड में बीसवीं सबसे ज्यादा कमाई करने वाली फिल्म शृंखला है।
हेरा फेरी (२०००)
प्रियदर्शन द्वारा निर्देशित इस फिल्म में अक्षय कुमार, सुनील शेट्टी, परेश रावल, और तबू ने क्रमशः राजू, श्याम, बाबुराव गणपतराव आपटे और अनुराधा शिवशंकर पानिकार की भूमिका निभाई थी। इस फिल्म की कहानी १९८९ की मलयालम फिल्म रामजी राव स्पीकिंग पर आधारित है। फिल्म को रिलीज पर औसत प्रतिक्रिया मिली, हालांकि बाद में सकारात्मक प्रतिक्रियाओं के कारण, फिल्म की कमाई तेजी से बढ़ गया और यह उस समय सबसे ज्यादा बॉक्स ऑफिस कमाई करने वाली फिल्मों में से एक बन गयी। परेश रावल के हास्य अभिनय को भारी प्रशंसा मिली, जिसके लिए उन्होंने सर्वश्रेष्ठ कॉमेडियन के लिए आइफा तथा फिल्मफेयर पुरस्कार सहित कई फिल्म पुरस्कार मिले।
फिर हेरा फेरी (२००६)
यह फिल्म पिछली फिल्म से आगे की कहानी जारी रखती है। अक्षय कुमार, सुनील शेट्टी और परेश रावल अपनी भूमिकाओं को दोहराते हैं, हालांकि बिपाशा बसु और रिमी सेन ने भी इस फिल्म में महत्वपूर्ण भूमिकाएं निभाई थी। फिल्म नीरज वोरा द्वारा निर्देशित की गई थी। अक्षय कुमार के अभिनय और परेश रावल के हास्य अनुक्रमों को मिली बड़ी प्रशंसा के साथ, हेरा फेरी की तरह ही यह भी बॉक्स ऑफिस पर बड़ी सफलता बन कर उभरी। फिल्म को हिंदी दर्शकों ने काफी सराहा है, और इसे भारतीय सिनेमा में अब तक के सबसे अच्छे सीक्वलों में से एक माना जाता है।
हेरा फेरी ३
हेरा फेरी ३ का निर्माण २०१४ में शुरू हुआ। अक्षय कुमार, सुनील शेट्टी और परेश रावल क्रमश: राजू, श्याम और बाबुराव के रूप में पिछली फिल्मों से अपनी भूमिकाओं को दोहराएंगे।
बाएसा
बाएसा आंदालूसिया, स्पेन के खाएन सूबे का एक शहर है। इसकी जनसंख्या लगभग 16,200 है। 2003 में इसको यूनेस्को द्वारा विश्व विरासत स्थान घोषित किया गया
हेरा फेरी (फिल्म शृंखला)
हेरा फेरी ३
फिल्म का उत्पादन विशेष रूप से कठिन रहा है। जब फिल्म की घोषणा की गई, तो रावल और कुमार ने क्रमशः बाबूराव और राजू के रूप में अपनी भूमिकाओं को दोबारा निभाने से मन कर दिया, और उन्हें जॉन अब्राहम, नाना पाटेकर और अभिषेक बच्चन द्वारा प्रतिस्थापित किया गया। एक समय पर, यह फिल्म पूरी तरह से रद्द कर दी गई थी, लेकिन फिर २०१४ में अचानक शूटिंग शुरू हो गयी। मई २०१६ में, अब्राहम और बच्चन दोनों ही फिल्म छोड़कर चले गए। बच्चन के छोड़ने के कुछ ही समय बाद, कुमार वापस लौटे, और फिर तीनों मूल अभिनेताओं को दोबारा फिल्म से जोड़ दिया गया। दो कलाकारों के प्रस्थान के अलावा, शेट्टी ने संक्षेप में उत्पादन छोड़ दिया था, और निर्देशक नीरज वोरा को अहमद खान द्वारा बदल दिया गया था।
अक्टूबर २०१६ में वोरा दिल का दौरा पड़ने के कारण कोमा में चले गए, जिससे फिल्म का भविष्य अधर में लटक गया। अगस्त २०१७ तक वोरा कोमा से बाहर तो गये थे, लेकिन परियोजना तब भी ठंडे बास्ते में ही पड़ी थी। १८ मई २०१७ को सुनील शेट्टी ने पुष्टि की कि नीरज वोरा के फिट घोषित होते ही फिल्म का निर्माण शुरू हो जायेगा। हालांकि, उन्होंने यह स्पष्ट नहीं किया कि अहमद खान हेरा फेरी ३ का हिस्सा होंगे या नहीं। १४ दिसंबर २०१७ को नीरज वोरा का निधन हो गया। उनकी इस असामयिक मौत के बाद फिल्म का भविष्य एक बार फिर अनिश्चित हो गया।
२३ मई २०१८ को, यह पुष्टि हुई कि हेरा फेरी ३ अब इंद्र कुमार द्वारा निर्देशित की जाएगी और अक्षय कुमार, सुनील शेट्टी और परेश रावल ही इसमें मुख्य भूमिका निभाएंगे। इंद्र कुमार ने इंडियन एक्सप्रेस को एक बयान में यह भी पुष्टि की थी कि यह फिल्म २०१९ की दूसरी छमाही में रिलीज के लिए तैयार होगी, और यह पिछली दो फिल्मों की कहानी जारी रखेगी।
हेरा फेरी 3
हेरा फेरी आने वाली हैं जिसके लिए लोग भी बेसब्री से इंतजार कर रहे हैं जब से इस फिल्म की अनाउंसमेंट हुई हैं तभी से इस फिल्म के कलाकार सुर्खियों मे बने हुए वहीं पहले खबर आई थी कि अक्षय कुमार इस फिल्म में नहीं होंगे लेकिन मेकर्स को ये पता चल गया था अगर अक्षय कुमार इस फिल्म में नहीं होंगे तो फैंस भी इस फिल्म को देखना पसंद नहीं करेंगे इसलिए उन्होंने अपनी गलती को पहले ही सुधार लिया हैं और अब अक्षय कुमार की हेरा फेरी 3 में वापसी हो गई हैं फिल्म की कास्ट, निर्देशक और कहानी से जुड़ी पूरी खबर पढ़ने के लिए हमारे आर्टिकल को जरूर पढ़े
भारतीय राष्ट्रीय कांग्रेस (संगठन)
भारतीय राष्ट्रीय कांग्रेस (संगठन) या कांग्रेस (ओ) भारत में एक राजनीतिक पार्टी थी जिसका गठन तब हुआ जब इंदिरा गांधी के निष्कासन के बाद कांग्रेस पार्टी विभाजित हुई।
१२ नवंबर १९६९ को, इंदिरा गांधी (तत्कालीन प्रधानमंत्री) को पार्टी अनुशासन का उल्लंघन करने के लिए कांग्रेस पार्टी से निष्कासित कर दिया गया। पार्टी का अंत में विभाजन हुआ और साथ ही, इंदिरा गांधी ने एक प्रतिद्वंद्वी संगठन की स्थापना की, जो कांग्रेस (आर/R) के रूप में जाना गया। अखिल भारतीय कांग्रेस समिति में, 446 के अपने ७०५ सदस्यों में से, ४४६ इंदिरा के पक्ष में चले आएँ। भारतीय राष्ट्रीय कांग्रेस (संगठन) को कभी कभी अनौपचारिक रूप से सिंडिकेट और इंदिरा गुट को इंडीकेट कहा जाता था। कामराज और बाद में मोरारजी देसाई कांग्रेस(ओ) के नेता थे।
अब्दुल कवी देसनावी
प्रारंभिक जीवन
देसनवी ने बिहार के आरा शहर से अपनी प्राथमिक शिक्षा पूरी की। उसके बाद उन्होंने सेंट जेवियर्स कॉलेज, मुंबई से स्नातक और स्नातकोत्तर पूर्ण किया। वे फरवरी 1961 में सैफिया पोस्ट ग्रेजुएट कॉलेज में उर्दू विभाग में प्रध्यापक बन गए। वह सैफिया कॉलेज के उर्दू विभाग के प्रोफेसर और प्रमुख बने। वह भारत और उर्दू दुनिया में एक प्रसिद्ध साहित्यिक व्यक्ति थे।
भोपाल में आज के कई विद्वान, कवि, और शिक्षक उनके छात्र रह चुके है, और कई अन्य छात्रों ने उनके मार्गदर्शन में पीएचडी डिग्री प्राप्त की। 7 जुलाई 2011 को भोपाल, भारत में उनकी मृत्यु हो गई।
जल का शोधन
जल का शोधन (Water purification) वह प्रक्रिया है जिसमें जल से अवांछित रसायन, जैविक अशुद्धियाँ, घुले हुए ठोस, और गैसें आदि निकाली जातीं हैं। जल शोधन का लक्ष्य किसी कार्य विशेष के लिए जल को संसाधित करके उस कार्य के लिए उपयुक्त बनाना है।
नाज़ी जर्मनी में तम्बाकू विरोधी आंदोलन
जर्मन चिकित्सकों द्वारा फेफड़ों के कैंसर और धूम्रपान में कड़ी सिद्ध अक्रने के बाद जर्मनी में तम्बाकू विरोधी आन्दोलन आरम्भ हुआ जिसने आधुनिक इतिहास का पहले सार्वजनिक तम्बाकू विरोधी अभियान का रूप लिया। २०वीं सदि के आरम्भ में विभिन्न देशों में तम्बाकू विरोधी आन्दोलनों का जन्म हुआ। लेकिन जर्मनी को छोड़कर अन्य स्थानों पर इसे व्यापक सफलता नहीं मिली। जर्मनी में नाज़ियों के सत्ता में आने के बाद सरकार ने भी इस अभियान का समर्थन किया। यह १९३० एवं १९४० के दशक के पूर्वार्द्ध का विश्व का सबसे शक्तिशाली धूम्रपान विरोधी आन्दोलन था। नेशनल सोशलिस्ट नेतृत्व ने धूम्रपान की निंदा की तथा उनमें से कुछ लोगों ने तम्बाकू के उपभोग की खुलेआम आलोचना की था इसका विरोध किया।
इंद्रभूति गौतम
जन्म
इनका जन्म मगध राज्य के गोब्बर गाँव में ब्राह्मण वसुभूति और माता पृथ्वी के घर हुआ था। उनका जन्म ईसा से 607 वर्ष पूर्व हुआ था (जैन इतिहास के प्रसंग-इन्द्रभूति गौतम स्वामी पुस्तक के अनुसार)। अपने गोत्र 'गौतम' से जाने जाते थे। उनके दो भाई अग्निभूत और वायुभूति दें।
ज्ञाता सम्पूर्ण 14 विद्याओं में पारंगत, 4वेदों के ज्ञाता, 6 वेदांग- शिक्षा,कल्प, व्याकरण,निरूक्त, छ्न्द, ज्योतिष तथा 4उपांग- मीमांसा, न्याय, धर्म शास्त्र एवं पुराणों में पारंगत दें। जैन वांग्मय के अनुसार इन्द्रभूति गौतम प्रख्यात विद्वान और आचार्य थे। उनके पास 500 छात्र अध्ययन करते थे।
दिगम्बर
दिगम्बर परम्परा के अनुसार जब इंद्र ने इंद्रभूति से एक श्लोक का अर्थ पूछा था : जब वह नहीं बता पाए तो इंद्र ने उन्हें उत्तर के लिए भगवान महावीर के समावसरण में जाने को कहा।
दिगम्बर परम्परा में गौतम गणधर का स्थान बहुत ऊँचा है। उनका नाम भगवान महावीर के तुरंत बाद लिया जाता है -
केवल ज्ञान
जिस दिन भगवान महावीर को मोक्ष की प्राप्ति हुई थी उसी दिन गौतम गणधर को केवल ज्ञान की प्राप्ति हुई थी। जैन धर्मावलंबियों द्वारा इसी दिन को दिवाली के रूप में मनाया जाता ह
सेन्ट जेम्स का मार्ग
सेन्ट जेम्स का मार्ग (अंग्रेज़ी भाषा में: Way of St. James, St. James's Way, St. James's Path, St. James's Trail, Route of Santiago de Compostela, और Road to Santiago,, स्पेनी भाषा में: Camino de Santiago)
सेन्ट जेम्स का मार्ग शायद मध्यकाल के ईसाई तीर्थ स्थानों में सर्वोच्च स्थान रखता है। इसका स्थान धार्मिक रूप से रोम और येरुशलम से जुड़ता है।
उस्ताद-शागिर्द के मकबरे, सरहिंद
उस्ताद-शागिर्द के मकबरे भारत के पंजाब राज्य के फतेहगढ़ साहिब जिला के तलानिया गाँव में मुग़ल काल में निर्मित इमारतें हैं, जो राज्य सरकार की तरफ से स्मारक घोषित की हुई हैं। यह क्षेत्र मुग़ल काल के समय सरहिंद राज्य का हिस्सा था।
इतिहास
यह माना जाता है कि उस्ताद का मकबरा उस्ताद सईद खान की याद में बनवाया गया था जो कि उस समय के एक उच्च कोटि के वास्तुक थे। उनके शागिर्द ख्वाजा खान भी एक प्रसिद्ध वास्तुक हुए हैं जिनकी याद में भी एक और मकबरा यहीं बना हुआ है।
विज़काया ब्रिज
विज़काया ब्रिज (बास्क भाषा में: Bizkaiko Zubia, स्पेनी भाषा में: Puente Colgante) एक ट्रान्स्पोर्टर ब्रिज है जो पुर्तुगालेत और लास अरेनास को स्पेन के बिस्के प्रान्त से जोड़ता है। यह ब्रिज' इबैज़ाबेल नदी. पर स्थित है। जुलाई 13, 2006 को विज़काया ब्रिज को एक विश्व धरोहर स्थल के रूप में युनेस्को द्वारा घोषित किया गया था।
थाइरिस्टर विद्युत नियंत्रक
थाइरिस्टर विद्युत नियंत्रक (Thyristor power controllers या SCR power controllers) किसी विद्युत लोड में जाने वाली विद्युत शक्ति, धारा या वोल्टता का नियन्त्रण करते हैं। इसके कुछ मुख्य उपयोग ये हैं- किसी हीटर/फरनेस की की शक्ति को घटाना/बढ़ाना, किसी मोटर की चाल को घटाना/बढ़ाना या नियन्त्रित करना आदि।
जावेद अहमदी
जावेद अहमदी अफ़ग़ानिस्तान क्रिकेट टीम के एक खिलाड़ी है जिनका जन्म २ जनवरी १९९२ में कुंदूज़ में हुआ था। ये मुख्य रूप से ऊपरी क्रम के बल्लेबाजों में गिने जाते है।
हेकमत इ शिराज़ी
हेकमत इ शिराज़ी जो मिर्ज़ा अली असगर ख़ान के नाम से भी जाने जाते हैं ' हेकमत शिराज़ी (जन्म :१६ जून १८९२-मृत्यु :५ मार्च १९८०) एक ईरानी राजनीतिज्ञ ,राजनयिक और लेखक थे ' . ये ईरान के विदेश मामलों में विदेश मंत्री और न्याय मंत्री थे '
खालिद सिद्दीकी
खालिद सिद्दीकी एक भारतीय अभिनेता हैं। वर्तमान में ज़ी टीवी के धारावाहिक महारक्षक आर्यन में कार्य कर रहें हैं।
बाहरी कड़ियाँ
आईएमडीबी पर खालिद सिद्दीकी
एंटरटेनमेंट (२०१४ फ़िल्म)
एंटरटेनमेंट २०१४ की एक हिन्दी फिल्म है। टिप्स इंडस्ट्रीज लिमिटेड के बैनर तले रमेश एस तौरानी द्वारा निर्मित यह फिल्म साजिद-फ़रहाद द्वारा निर्देशित है, और बतौर निर्देशक उनकी पहली फिल्म है। जूनियर, अक्षय कुमार तथा तमन्ना भाटिया ने इस फिल्म में मुख्य भूमिकाएं निभाई हैं, जबकि मिथुन चक्रवर्ती, जॉनी लीवर, सोनू सूद, प्रकाश राज और कृष्णा अभिषेक सहायक भूमिकाओं में दिखे हैं। फिल्म की कहानी अखिल नामक एक असफल व्यक्ति के इर्द गिर्द घूमती है, जिसे एक दिन अचानक पता चलता है कि उसके असली पिता बैंकॉक के एक समृद्ध हीरा व्यापारी हैं, जिनका निधन हो चुका है। जब वह अपनी पैतृक संपत्ति पर हक़ जताने के लिए बैंकॉक जाता है, तो उसे पता चलता है कि साड़ी सम्पत्ति उसके पिता ने एंटरटेनमेंट नामक एक कुत्ते के नाम कर दी है।
फिल्म की घोषणा निर्माता रमेश तौरानी ने फरवरी २०१३ में की थी। जून २०१३ में फटा पोस्टर निकला हीरो पर काम करते समय ही तौरानी ने सभी अभिनेताओं के नामों की पुष्टि कर दी थी। १ जुलाई २०१३ को फिल्म की शूटिंग बैंकॉक में शुरू हुई, जिसके बाद २०१३ के अंत में कुछ दृश्य मुम्बई तथा गोवा में भी फिल्माए गए। अप्रैल २०१४ तक फिल्म की शूटिंग पूरी हो गयी थी। १४ मई को फिल्म का टीज़र ट्रेलर जारी किया गया, जिसके बाद १९ मई को फिल्म का आधिकारिक ट्रेलर भी जारी कर दिया गया। फिल्म की संगीत एल्बम २३ जुलाई को जारी की गयी, और फिर ८ अगस्त २०१४ को इस फिल्म को सिनेमाघरों में प्रदर्शित किया गया। फिल्म को समीक्षकों से मिश्रित समीक्षाएं मिली, और यह बॉक्स ऑफिस पर सफल रही; ८१ करोड़ रुपये के बजट पर बनी इस फिल्म ने लगभग रन की १ अरब रुपये कमाए।
संगीत
फिल्म में संगीत सचिन–जिगर ने दिया है, जबकि गीत मयूर पूरी, प्रिया पांचाल तथा आशीष पंडित ने लिखे हैं। "मांगे मांगे" गीत की रचना चिरंतन भट्ट ने की है, और इसके बोल मनोज यादव ने लिखे हैं। फिल्म की संगीत एल्बम टिप्स द्वारा २३ जुलाई को जारी की गयी थी।
दिलीप ट्रॉफी 2018
2018-19 दुलिप ट्रॉफी भारत में प्रथम श्रेणी क्रिकेट टूर्नामेंट दिलीप ट्रॉफी का 57 वां सीजन था, जो अगस्त और सितंबर 2018 में हुआ था। इंडिया रेड मौजूदा चैंपियन थे। सभी मैच डिंडीगुल में एनपीआर कॉलेज ग्राउंड में हुए थे। बीसीसीआई की तकनीकी समिति ने टूर्नामेंट को चार रणजी ट्रॉफी समूहों की चार टीमों की स्थापना की, 2002-03 दुलिप ट्रॉफी के समान, लेकिन टीम चयन के दिन, पिछले सीज़न का प्रारूप बरकरार रखा गया।
सभी तीन राउंड-रॉबिन मैच ड्रॉ के रूप में समाप्त हुए। पहला मैच, इंडिया रेड ने पहली पारी के नेतृत्व में तीन अंक हासिल किए, जिसमें भारत ग्रीन एक अंक प्राप्त कर रहा था। दूसरा मैच, इंडिया रेड ने भारत ब्लू पर पहली पारी का नेतृत्व किया, इसलिए तीन अंक प्राप्त हुए, और फाइनल में आगे बढ़े। तीसरे और अंतिम मैच में, इंडिया ब्लू ने भारत ग्रीन के खिलाफ पहली पारी का नेतृत्व किया और फाइनल में पहुंचा।
इंडिया ब्लू ने टूर्नामेंट जीता, फाइनल में एक पारी और 187 रनों से भारत रेड को हराया।
भजनसंहिता
भजन संहिता (The Book of Psalms ; टाइबेरियन: Təhillîm; आधुनिक: Tehillim, תְהִלִּים, या "प्रशंशा"), एक हिब्रू की बाइबल और ईसाई बाइबल की एक पुस्तक है। इसे प्रायः 'साल्म' (Psalms) कहा जाता है। कुल मिलाकर इसके १५० भजन इजराइल के सम्पूर्ण मजहबी विश्वास को अभिव्यक्त करते हैं।
साखी
आगे चलकर नाथ परंपरा में गुरुवचन ही साखी कहलाने लगे। इनकी रचना का सिलसिला गुरु गोरखनाथ से ही प्रारंभ हो गया जान पड़ता है, क्योंकि खोज में कभी-कभी जोगेश्वर साखी जैसे पद्य संग्रह मिल जाते हैं।
आधुनिक देशी भाषाओं में विशेषत: हिंदी निर्गुण संतों में साखियों का व्यापक प्रचार निस्संदेह कबीर द्वारा हुआ। गुरुवचन और संसार के व्यावहारिक ज्ञान को देने वाली रचनाएँ साखी के नाम से अभिहित होने लगीं। कबीर ने कहा भी है, साखी आँखी ज्ञान की। कबीर के पूर्ववर्ती संत नागदेव की साखी नामक हस्तलिखित प्रति भी मिली है परंतु उसका संकलन उत्तर भारत, संभवत: पंजाब में हुआ होगा, क्योंकि महाराष्ट्र में नामदेव की वाणी पद या अभग ही कहलाती है, साखी नहीं।
सहजीवन
सहजीवन का एक अच्छा उदाहरण लाइकेन (lichen) है, जिसमें शैवाल (algae) और कवक के (fungus) के बीच पारस्परिक कल्याणकारक सहजीविता होती है। बहुत से कवक बांज (oaks), चीड़ इत्यादि पेड़ों की जड़ों के साथ सहजीवी होकर रहते हैं।
बैसिलस रैडिसिकोला के (Bacillus radicicola) और शिंबी के (leguminous) पौधों की जड़ों के बीच का अंतरंग संबंध भी सहजीविता का उदाहरण है। ये जीवाणु शिंबी पौधों को जड़ों में पाए जाते हैं, जहाँ वे गुलिकाएँ (tubercles) बनाते हैं और वायुमंडलीय नाइट्रोजन का यौगिकीकरण करते हैं।
सहजीविता का दूसरा रूप हाइड्रा विरिडिस (Hydra viridis) और एक हरे शैवाल का पारस्परिक संबंध है। हाइड्रा (Hydra) जूक्लोरेली (Zoochlorellae) शैवाल को आश्रय देता है। हाइड्रा की श्वसन क्रिया में जो कार्बन डाइऑक्साइड बाहर निकलता है, वह जूक्लोरेली के प्रकाश संश्लेषण में प्रयुक्त होता है और जूक्लोरेली द्वारा उच्छ्‌वसित ऑक्सीजन हाइड्रा की श्वसन क्रिया में काम आती है। जूक्लोरेली द्वारा बनाए गए कार्बनिक यौगिक का भी उपयोग हाइड्रा करता है। कुछ हाइड्रा तो बहुत समय तक, बिना बाहर का भोजन किए, केवल जूक्लोरेली द्वारा बनाए गए कार्बनिक यौगिक के सहारे ही, जीवन व्यतीत कर सकते हैं।
सहजीविता का एक और अत्यंत रोचक उदाहरण कंबोल्यूटा रोजिओफेंसिस (Convoluta roseoffensis) नामक एक टर्बेलेरिया क्रिमि (Turbellaria) और क्लैमिडोमॉनाडेसिई (Chlamydomonadaceae) वर्ग के शैवाल के बीच का पारस्परिक संयोग है। कंबोल्यूटा के जीवनचक्र में चार अध्याय होते हैं। अपने जीवन के प्राथमिक भाग में कंबोल्यूटा स्वतंत्र रूप से बाहर का भोजन करता है। कुछ दिनों बाद शैवाल से संयोग होता है और फिर इस कृमि का पोषण, इसके शरीर में रहने वाले शैवाल द्वारा बनाए गए कार्बनिक यौगिक और बाहर के भोजन दोनों से होता है। तीसरी अवस्था में कंबोल्यूटा बाहर का भोजन ग्रहण करना बंद कर देता है और अपने पोषण के लिए केवल शैवाल के प्रकाश संश्लेषण द्वारा बनाए गए कार्बनिक यौगिक पर ही निर्भर रहता है। अंत में कृमि अपने सहजीवी शैवाल को ही पचा लेता है और स्वयं मर जाता है।
बहुत से सहजीची जीवाणु और अंतरकोशिक यीस्ट (yeast) आहार नली की कोशिकाओं में रहते हैं और पाचन क्रिया में सहायता करते हैं। दीमक की आहार नली में बहुत से इंफ्यूसोरिया (Infusoria) होते हैं, जिनका काम काष्ठ का पाचन करना होता है और इनके बिना दीमक जीवित नहीं रह सकती।
साखी
मराठी साहित्य में भी हिंदी के प्रभाव से 'साकी' या 'साखी' का चलन हो गया था। वहाँ भी पहले वह 'दोहरा' छंद में लिखी जाती थी। पर क्रमश: अन्य छंदों में भी प्रयुक्त होने लगी। तुलसीदास के समान मराठी संत स्वामी रामदास ने भी अपने प्रसिद्ध ग्रंथ दासबोध में उसकी अन्य काव्य प्रकारों से पृथक्‌ गणना की है-
' नाना पदें, नाना श्लोक,
नाना वीर, नाना कड़क,
नाना साख्या, दोहरे अनेक,
नामानिधान।'
ना. ग. जोशी ने अपनी मराठी छंदोरचना में किसी भी लयबद्ध उक्ति का नाम 'साखी' निरूपित किया है।
आधार (बहुविकल्पी)
आधार का प्रयोग निम्नलिखित अर्थों में होता है-
हाफिज़ मुहम्मद सईद
हाफ़िज़ मोहम्मद सईद  (حافِظ مُحَمّد سَعِید ; देवनागरीकृत : हाफ़िज़ मोहम्मद सईद  ) (जन्म: 10 मार्च 1950) आतंकी संगठन लश्कर-ए-तैयबा का संस्थापक और वर्तमान में जमात-उद-दावा से सम्बन्धित है। यह भारत की सर्वाधिक वांछित अपराधियों की सूची में शामिल है। मुम्बई के 26/11 आक्रमण में इसके हाथ होने की बात सामने आयी थी जिसमें छह अमेरिकी नागरिक समेत 193 लोग मारे गये थे। उस आक्रमण के बाद भारत ने पाकिस्तान से उसे सौंपने को कहा था।
अमेरिकी सरकार की ‘रिवाडर्स फ़ॉर जस्टिस’ कार्यक्रम की वेबसाइट पर बताया गया कि हाफिज़ सईद प्रतिबन्धित संगठन जमात-उद-दावा का प्रमुख और चरमपन्थी गुट लश्कर-ए-तैयबा का संस्थापक है।
अमेरिका द्वारा जारी, दुनिया में 'आंतकवाद के लिये उत्तरदायी' लोगों की सूची में हाफ़िज़ सईद का भी नाम है। 2012 से इसके ऊपर अमेरिका ने 10 अरब अमेरिकी डॉलर की धनराशि का इनाम घोषित कर रखा है।
पृष्ठभूमि
हाफ़िज़ सईद का जन्म पाकिस्तान के पंजाब प्रान्त के सरगोधा में हुआ था। सईद अरबी और इंजीनियरिंग का पूर्व प्राध्यापक रहा है। यह जमात-उद-दावा का संस्थापक है। यह एक कथित चरमपन्थी इस्लामी संगठन है जिसका मकसद भारत के कुछ हिस्सों और पाकिस्तान में इस्लामी शासन स्थापित करना है। हाफिज ने यह संगठन तब बनाया था जब पाकिस्तान में लश्कर-ए-तैयबा पर प्रतिबन्ध लगा दिया गया था।
11 सितम्बर 2001 में अमेरिका पर हुए हमलों के बाद अमेरिका ने लश्कर-ए-तैयबा को विदेशी आतंकी संगठन घोषित किया था। वर्ष 2002 में पाकिस्तानी सरकार ने भी लश्कर पर प्रतिबन्ध लगा दिया। उसके बाद हाफिज सईद ने लश्कर-ए-तैयबा का नया नाम जमात-उद-दावा रखा, हालाँकि हाफ़िज़ सईद इस बात से इन्कार करता है कि जमात-उद-दावा का लश्कर से कोई सम्बन्ध है। संयुक्त राष्ट्र सुरक्षा परिषद ने मुम्बई आतंकी हमलों के बाद दिसम्बर 2008 में जमात-उत-दावा को आतंकी संगठन घोषित किया था। मुम्बई हमलों के बाद सईद पर अन्तरराष्ट्रीय दबाव को देखते हुए पाकिस्तान ने छह महीने से कम समय तक नजरबन्द रखा था। लाहौर हाईकोर्ट के आदेश के बाद उसे 2009 में रिहा कर दिया गया था।
हाफ़िज़ सईद ने अफगानिस्तान में जिहाद का प्रचार करने और लोगों को प्रोत्साहित करने के लिए 1985 में जमात-उद-दावा-वल-इरशाद की स्थापना की और लश्कर-ए-तैयबा उसकी शाखा बनी। 1990 के बाद जब सोवियत सैनिक अफ़गानिस्तान से निकल गए तो हाफ़िज़ सईद ने अपने मिशन को कश्मीर की तरफ मोड़ दिया।
भारत सरकार 2003, 2005 और 2008 में हुए आतंकी हमलों के लिए लश्कर-ए-तैयबा को जिम्मेदारी मानती है। भारतीय संसद पर हमले की कड़ी भी इसी गुट से जुड़ती है। मुम्बई आतंकी हमलों में उसकी भूमिका को लेकर भारत ने सईद के खिलाफ इण्टरपोल रेड कार्नर नोटिस जारी कर रखा है, वहीं अमेरिका ने इसे विशेष निगरानी सूची में रखा है।
शोधित जल
शोधित जल (Purified water) वह जल है जिसको यांत्रिक विधि से प्रक्रमित करके किसी विशेष उपयोग के योग्य बना दिया गया हो, या उसकी अशुद्धियाँ निकाल दी गयीं हों। आसुत जल सदा से शुद्ध जल का सबसे सामान्य रूप रहा है किन्तु आजकल प्रायः जल को शुद्ध करने के लिए अन्य प्रक्रियाओं का सहारा लिया जाने लगा है, जैसे संधारित्रीय वि-आयनीकरण (capacitive deionization), व्युत्क्रम परासरण (reverse osmosis), कार्बन द्वारा फिल्टर करना, सूक्ष्मफिटरन ([microfilteration]]), अतिफिटरन (ultrafiltration), पराबैंगनी आक्सीकरण (ultraviolet oxidation) या विद्युत-विआयनीकरण (electrodeionization) आदि।
नॉर्थ्रोप ग्रूमैन बी-21 रायडर
नॉर्थ्रोप ग्रूमैन बी-21 रायडर (Northrop Grumman B-21 Raider) नॉर्थ्रोप ग्रूमैन द्वारा विकासित किया जा रहा एक भारी बमवर्षक विमान हैं। अमेरिका के लंबी दूरी के लिए सामरिक बमवर्षक प्रोग्राम के हिस्से के रूप में इसे विकसित किया जा रहा हैं। यह संयुक्त राज्य वायुसेना के पारंपरिक या थर्मोन्यूक्लियर हथियार ले जाने में सक्षम होगा इस विमान की दो मुख्यता हैं पहली यह बहुत लंबी दूरी तक जा सकता हैं। और दूसरी यह एक गुप्तता सामरिक बमवर्षक होगा जो कि इसे दूसरों देशो के रडार में आने से बचाएगा।
2025 तक इस बमवर्षक की सेवा में प्रवेश करने की उम्मीद है। यह मौजूदा रॉकवेल बी-1 लांसर, नॉर्थ्रॉप ग्रूमैन बी-2 स्प्रिट और बोइंग बी-52 स्ट्रैटोफोर्ट्रेस बमवर्षक बेड़े को अमेरिकी सेवा में पूरक करने और अंततः इन बमवर्षकों को प्रतिस्थापित करने के लिए बनाया जा रहा है।.
सामरिक पर्यवेक्षण
सामरिक पर्यवेक्षण या टोह लेना या रिकॉनिसैंस (Reconnaissance) युद्ध से पूर्व शत्रु की स्थिति या गति की टोह लगाने को कहते हैं। स्थलाकृति पर्यवेक्षण में छोटी सैनिक टुकड़ी या अन्य सहायता को लेकर कोई अफसर संबंधित क्षेत्र की भूमि या मार्ग की बनावट, प्राकृतिक तथा अन्य बाधाओं इत्यादि की जाँच करता है। युद्धनीतिक (strategical) टोह पहले घुड़सवारों द्वारा कराई जाती थी, पर अब यह कार्य वायुयानों से लिया जाता है।
सामरिक पर्यवेक्षण सभी प्रकार की सेनाओं के लिए आवश्यक होता है, चाहे यह स्वरक्षा के निमित्त पहले ही हो अथवा शत्रु से संपर्क होने पर हो। आजकल घुड़सवारों का मुख्य उपयोग इसी कार्य के लिए होता है। पैदल सेना के साथ इसीलिए घुड़सवारों का भी एक दल रहता है। कभी-कभी सब प्रकार की, अर्थात्‌ पैदल, घुड़सवार, तोपखाना आदि सम्मिलित, एक बड़ी सेना द्वारा पर्यवेक्षण इस विचार से कराया जाता है कि शत्रु की युद्ध नीति या चाल का पता लग जाए, चाहे इस कार्य में एक खासी झड़प ही हो जाए।
अलहोन्दिगा बिलबाओ
अलहोन्दिगा बिलबाओ (स्पेनी भाषा' में Alhóndiga Bilbao) एक बहु-विकल्पी स्थल है जो कि स्पेन के बिलबाओ शहर में मौजूद है।
इस स्थल को जन सामान्य के लिए 18 मई और 24 अक्तूबर 2010 के बीच विभिन्न चरणों में खोला गया था। इस स्थान को ''संस्कृति और मनोरंजन केन्द्र" माना गया है। यहाँ एक मल्टिप्लेक्स सिनेमा, एक विशाल ग्रंथालय, एक रंगमंच स्थल, दुकान और रस्तराँ हैं।
समाश्रयण विश्लेषण
सांख्यिकीय मॉडलिंग में, विभिन्न चरों के बीच सम्बन्ध का आकलन करने के लिए प्रयुक्त सांख्यिकीय प्रक्रियाओं के समूह को समाश्रयण विश्लेषण (रिग्रेशन एनालिसिस) कहते हैं। समाश्रय विश्लेषण में अनेकों चरों की मॉडलिंग करने और विश्लेषण करने के लिए बहुत सी तकनीकें प्रयोग की जातीं हैं। इसको और सरल रूप से कहें तो, समाश्रयण विश्लेषण हमें यह जानने में सहायता करता है कि जब किसी स्वतन्त्र चर (independent variable) का मान बदला जाता है तो परतन्त्र चर (dependent variable) का मान किस प्रकार बदलता है। उदाहरण के लिए, विभिन्न आयु वाले हजारों या लाखों लोगों की ऊँचाई की माप लेकर हम आदमी की आयु और उसकी उँचाई में एक सम्बन्ध स्थापित कर सकते हैं। यहाँ आयु एक स्वतन्त्र चर है तथा ऊँचाई परतन्त्र चर।
संत्यागो गिरजाघर
संत्यागो गिरजाघर (Catedral de Santiago; Donejakue Katedrala) बिलबाओ शहर में एक कैथलिक गिरजाघर जिसे 1950 से और भी महत्वपूर्ण माना गया है। इसका सबसे पूर्व निर्माण 1300 में हुआ था जब बिलबाओ केवल मछवारों के लिए निवास स्थान का दर्जा रखता था।
संत अंतोन का गिरजाघर
संत अंतोन का गिरजाघर एक गिरजाघर है जो स्पेन के बिलबाओ शहर के पुराने नगर में स्थित है। यह गिरजा घर स्ंत अंतोनी महान को समर्पित है जिन्हें साँ अंतोन भी स्पेनी भाषा में कहा जाता है। इस गिरजाघर को पंदरहवीं सदी के अंत में बनाया गया था।
काबर झील पक्षी विहार
काबर झील अथवा कावर झील जिसे स्थानीय रूप से काबर ताल, कनवार ताल या कावर ताल भी कहते हैं, भारतीय राज्य बिहार के बेगूसराय जिले में मीठे पानी की एक उथली झील है। यह झील जिला मुख्यालय बेगूसराय से तकरीबन 22 किलोमीटर उत्तर में और बिहार के राजधानी नगर पटना से 100 किलोमीटर पूरब में स्थित है। इस झील और आसपास की नमभूमि (वेटलैंड) को पक्षी विहार का दर्जा प्राप्त है। बिहार सरकार के वन विभाग के आँकड़ों के मुताबिक़ इसे पक्षी विहार का दर्जा 1989 में दिया गया और यह कुल 63.11 वर्ग किलोमीटर क्षेत्र पर विस्तार लिए हुए है।  यहाँ जाड़ों में काफी प्रवासी पक्षी आते हैं जिनमें विदेशी पक्षी भी शामिल हैं, हालाँकि, हाल के समय में यह झील पानी की कमी से जूझ रही है और सरकारी योजनाओं के पारित होने के बावज़ूद उपेक्षा के चलते संकटपूर्ण स्थिति में है। झील पर निर्भर स्थानीय मछुआरे (मल्लाह) भी इसके कारण संकट झेल रहे हैं।
झील के नजदीक ही जय मंगल गढ़ के नाम से एक प्रसिद्ध एक मंदिर भी है जिसे पाल वंश के काल में स्थापित माना जाता है और यह भी अनुमान है कि यह एक किले के रूप में था।
2037 बमवर्षक
2037 बमवर्षक (2037 Bomber) संयुक्त राज्य वायुसेना द्वारा नियोजित एक भारी रणनीतिक बमवर्षक विमान का अनौपचारिक नाम है जिसका उद्देश्य नॉर्थ्रॉप ग्रूमैन बी-2 स्प्रिट बमवर्षक की जगह लेना है। विमान का 2037 में मानव रहित ऑपरेशन की क्षमता के साथ सेवा में प्रवेश करने का अनुमान है। इस बमवर्षक विमान में गुप्तता, सुपरसोनिक गति और लंबी दूरी तक जाने की क्षमता हैं।
विकास
2000 में बी-2 स्प्रिट उत्पादन के अंत के साथ, अमेरिकी वायुसेना ने अपने बमवर्षक विमान के विकास के बीच में थोड़ा समय छोड़ दिया था। 1999 में जारी वायुसेना के बमवर्षक रोडमैप के मुताबिक बी-52 और बी-1 लांसर्स के सेवानिवृत्त होने के बाद इनको प्रतिस्थापित करने के लिए 2037 समय सीमा में नए बमवर्षक की आवश्यकता होगी। लेकिन इसे प्रतीक्षा करने में बहुत लंबा माना जाता था। और वायुसेना 2037 तक नहीं रुक सकती हैं। इसलिए वायु सेना ने नेक्स्ट-जेनरेशन बॉम्बर प्रोग्राम (बाद में लांग रेंज स्ट्राइक बॉम्बर प्रोग्राम) शुरू किया।.
बिलबाओ ललित कला संग्रहालय
बिलबाओ ललित कला संग्रहालय (स्पेनिश: Museo de Bellas Artes de Bilbao, बास्क: Bilboko Arte Ederren Museoa) एक कला संग्रहालय है। यह स्पेन के शहर बिलबाओ में स्थित है। संग्रहालय की इमारत पूरी तरह से शहर के दोन्या कासिल्दा इतुर्रिज़र पार्क (Doña Casilda Iturrizar park) के अंदर स्थित है।
यह बास्क क्षेत्र में दूसरा सबसे बड़ा और सबसे का दौरा किया जाने वाला संग्रहालय है।
ईस्ट इंडियन
ईस्ट इंडियन या ईस्ट इंडियन कैथोलिक मराठी भाषा के वक्ताओं हैं। वे रोमन कैथोलिक विश्वास के अनुयायी हैं। वे मुख्य रूप से मुंबई, ठाणे, रायगढ़ के मूल निवासी हैं। ईस्ट इंडियन लोक पुर्तगाली के प्रचार से प्रेरित होते हैं इसलिए उनकी संस्कृति में पुर्तगाली का कुछ प्रभाव भी होता है, लेकिन उन्होंने अपनी मराठी परंपरा और भाषा को बरकरार रखा है।
अल्फ़ा ग्रुईस तारा
अल्फ़ा ग्रुईस, जिसके बायर नामांकन में भी यही नाम (α Gru या α Gruis) दर्ज है, आकाश में सारस तारामंडल में स्थित एक उपदानव तारा है। यह पृथ्वी से दिखने वाले तारों में से ३२वाँ सब से रोशन तारा है। अल्फ़ा ग्रुईस हमसे १०१ प्रकाश-वर्ष की दूरी पर स्थित है और पृथ्वी से इसका औसत सापेक्ष कांतिमान (यानि चमक का मैग्निट्यूड) १.७४ है।
अन्य भाषाओं में
अल्फ़ा ग्रुईस को अंग्रेज़ी में "ऑलनेअर" (Alnair) भी कहा जाता है। यह अरबी भाषा के "अन-नाईर" से लिया गया है जिसका अर्थ "रोशन वाला" है।
वर्णन
अल्फ़ा ग्रुईस एक B7 IV श्रेणी का उपदानव तारा है। इसकी निहित चमक (निरपेक्ष कान्तिमान) सूरज की ३८० गुना है और व्यास हमारे सूरज के व्यास का ३.६ गुना है। इसका सतही तापमान १३,५०० कैल्विन अनुमानित किया गया है।
ला असंकशन का गिरजाघर, (अल्बासेते)
ला असंकशन का गिरजाघर (स्पेनी भाषा: Iglesia de la Asunción) अल्बासेते,, स्पेन में मौजूद एक गिरजाघर है। इस गिरजाघर को बिएन दे इंतेरेस कल्चरल के रूप में 1982 में घोषित किया गया था।.
शियान एच-20
शियान एच-20 (Xian H-20) चीनी वायुसेना के लिए बनाया जा रहा एक सबसोनिक गुप्तता बमवर्षक डिजाइन है। चीनी वायुसेना द्वारा इसे "रणनीतिक परियोजना" के रूप में संदर्भित किया जाता हैं। इस विमान में नॉर्थ्रॉप ग्रूमैन बी-2 स्प्रिट की तरह एक विंग डिजाइन होगा। विश्लेषकों का कहना हैं कि नए प्रकार का बमवर्षक 2025 तक सेवा में प्रवेश कर लेगा।
चीनी सैन्य विकास पर 2017 के ज्ञापन में, पेंटागन ने पुष्टि की हैं कि एच-20 पारंपरिक और थर्मोन्यूक्लियर दोनों हथियार ले जाने में सक्षम हैं।
विकास
चीन डेली के मुताबिक, चीनी सैन्य अधिकारियों ने कम से कम 10 टन का पेलोड ले जाने में सक्षम रणनीतिक हमलावर को विकसित करने के स्पष्ट इरादे किए हैं।
हुकम राम
हुकम राम मेघवाल एक भारतीय राजनीतिज्ञ तथा पूर्व में जालौर लोक सभा निर्वाचन क्षेत्र से लोकसभा सांसद है। वे जनता पार्टी दल के राजनेता है।
स्तन अतिवृद्धि
स्तन अतिवृद्धि स्तन संयोजी ऊतकों की एक दुर्लभ चिकित्सा स्थिति है जिसमें स्तन अत्यधिक बड़े हो जाते हैं। स्तन ऊतकों का स्तन अतिवृद्धि कुछ हार्मोन जैसे मादा सेक्स हार्मोन, प्रोलैक्टिन और विकास कारकों के लिए हिस्टोलोजीक्ल संवेदनशीलता में वृद्धि के कारण हो सकता है। यह स्थिति गंभीरता के आधार पर दो प्रकार से विभाजित होती है: मैक्रोमास्टिया और गिगेंटोमास्टिया। इस रोग का संकेत स्तन वजन में अत्यधिक वृधि से होता है जो कुल शरीर के वजन से लगभग ३% तक अधिक होता है। स्तन वृधि से मांसपेशियों में असुविधा और उसकी त्वचा अत्यधिक फैल जाती है, जिससे कुछ मामलों में अल्सरेशन होने की भी संभावना हो सकती हैं। इस रोग से दोनों स्तनों पर एक सा प्रभाव होता हैं परन्तु कुछ स्थिति में एक स्तन पर दूसरे से अधिक प्रभाव होता है, जिससे असमानता होती है और एक स्तन दूसरे से बड़ा दिखाई देता है। यह स्थिति स्तन के अतिरिक्त निप्पल और ऐरोला को भी व्यक्तिगत रूप से प्रभावित करती है।
कारण
मैक्रोमैस्टिक स्तन मुख्य रूप से एडीपोज और रेशेदार ऊतक के रूप में उत्पन्न होते है, जबकि ग्रंथि संबंधी ऊतक अनिवार्य रूप से स्थिर रहते है। मैक्रोमैस्टिक लगभग आधी से ज्यादा महिलओं में एरोमैटस अतिरिक्त सिंड्रोम के रूप में पाया जाता हैं।
इलाज
मेडिकल रेजिमेंट्स में टैमॉक्सिफेन, प्रोजेस्टेरोन, ब्रोमोक्रिप्टिन, गोनाडोट्रॉपिन-रिलीजिंग हार्मोन एगोनिस्ट लेप्रोरेलीन, और टेस्टोस्टेरोन शामिल हैं। गर्भावस्था में मैक्रोमैस्टिया का सर्जरी के बिना स्तन स्तनपान दवाओं के साथ इलाज किया जा सकता हैं। सर्जिकल थेरेपी में मेमाप्लास्टी और मेस्कटोमी शामिल हैं। किशोरावस्था में स्तन अतिवृद्धि के लिए, ज्ञात और अज्ञात दुष्प्रभावों के कारण आमतौर पर दवा उपचार, हार्मोन थेरेपी, और स्टेरॉयड और गैर-निर्णायक उपचार की सिफारिश नहीं की जाती है। इस स्थिति में स्तन रिडक्शन ही सचिव सुझाव हैं स्तन अतिवृद्धि को कम करने के लिए। कुछ मामलों में आक्रामक या शल्य चिकित्सा उपचार के बाद, स्तन बढ़ने या फिर से बढ़ना जारी रख सकता है, एक अंतिम उपाय के रूप में एक पूर्ण मास्टक्टोमी की सिफारिश की जा सकती है। कुछ मामलों में आक्रामक या शल्य चिकित्सा उपचार के बाद, स्तन बढ़ने या फिर बढ़ना जारी रख सकता है, एक अंतिम उपाय के रूप में एक पूर्ण मास्टक्टोमी ही पूर्णत: इलाज है।
अल्बासेते प्रांतीय संग्रहालय
अल्बासेते प्रांतीय संग्रहालय (स्पेनी भाषा में: Museo Provincial de Albacete) एक पुरातत्व और ललित कला का संग्रहालय है। यह अल्बास्ते स्पेन में स्थित है। यह संग्रहालय 1927 के बाद से विभिन्न रूपों में अस्तित्व में है, और इसका प्रदर्शन क्षेत्रीय सभ्यता और कला के विकास पर जोर देता है। 1978 में अबेलार्दो सांचेज़ पार्क (Abelardo Sánchez Park) में इसका वर्तमान भवन है। 1962 में इसे बिएन दे इंतेरेस कल्चरल घोषित किया गया था।
लल्लन जी ब्रह्मचारी महाविद्यालय
लल्लन जी ब्रह्मचारी महाविद्यालय, राजेसुल्तानपुर में स्थित एक समानित महाविद्यालय है। इसकी स्थापना 1970 में हुई थी। यह उस समय राजेसुल्तानपुर में स्थापित प्रथम महाविद्यालय था।
ट्रांसजेंडर व्यक्ति (अधिकारों का संरक्षण) विधेयक, 2017
ट्रांसजेंडर व्यक्ति (अधिकारों का संरक्षण) विधेयक, 2017 ट्रांसजेंडर अधिकारों को पहचानने के लिए पाकिस्तान के सीनेट द्वारा पारित एक बिल था, अब वे सरकारी कार्यालयों के साथ ट्रांसजेंडर के रूप में पंजीकरण कर सकते हैं।
ला असंकशन का गिरजाघर, (हेल्लिन)
ला असंकशन का गिरजाघर (स्पेनी भाषा: Iglesia Parroquial de la Asunción) एक गिरजाघर है जो हेल्लीन, स्पेन में स्थित है।
ला असंकशन का गिरजाघर को 1981 में बिएन दे इंतेरेस कल्चरल का दर्जा दिया गया था।.
ला असंकशन का गिरजाघर, (लेतूर)
ला असंकशन का गिरजाघर (स्पेनी भाषा: Iglesia Parroquial de la Asunción) एक गिरजाघर है जो लेतूर, स्पेन में स्थित है।
पवित्र आत्मा का गिरजाघर
पवित्र आत्मा के गिरजाघर को 1981 में बिएन दे इंतेरेस कल्चरल का दर्जा दिया गया था।.
विश्व बैडमिंटन संघ
विश्व बैडमिंटन संघ (Badminton World Federation) (बीडब्ल्युएफ) बैडमिंटन के खेल के प्रबंधन के लिये अंतर्राष्ट्रीय संस्था है जिसे अंतर्राष्ट्रीय ओलिम्पिक कमेटी से मान्यता प्राप्त है। इसकी स्थापना १९३४ में इंटरनैशनल बैडमिंटन फ़ेडरेशन के नाम से ९ सदस्य देशों (कनाडा, डेनमार्क, इंग्लैंड, फ्रांस, आयरलैंड, नीदरलैंड, न्यूज़ीलैंड, स्कॉटलैंड और वेल्स) के साथ हुई। तब से अब तक बीडब्ल्युएफ १७६ देशों में अपने पाँव पसार चुका है। २४ सितम्बर २००६ को मैड्रिड में आयोजित एक सामान्य सभा में बैडमिंटन वर्ल्ड फ़ेडरेशन नाम अपनाने का फैसला लिया गया।
स्थापना के वक्त इसका मुख्यालय चेल्टेन्हैम, यूके में था लेकिन १ अक्टूबर २००५ को इसे कुआलालम्पुर स्थानांतरित कर दिया गया। इसके वर्तमान अध्यक्ष पॉल-एरिक हौयर हैं।
महाद्वीपीय संघ
बीडब्ल्युएफ क्षेत्रीय संघों के साथ मिलकर विश्व में बैडमिंटन के खेल के प्रचार-प्रसार के लिये कार्य करता है। ये संघ निम्नलिखित हैं:
अध्यक्ष
1934 के बाद से अभी तक के अध्यक्षों की सूची निम्नलिखित है:
वरीयताएँ
बीडब्ल्युएफ विश्व वरीयता व बीडब्ल्युएफ विश्व कनिष्ठ वरीयता के माध्यम से खिलाड़ियों का स्तर व ताकत मापी जाती है। इसका उपयोग बीडब्ल्युएफ से मान्यता प्राप्त विभिन्न प्रतियोगिताओं में खिलाड़ियों को स्पर्घा स्तर की वरीयता व प्रवेश देने के लिये भी किया जाता है। पिछले ५२ हफ्तों में आयोजित हुए प्रतियोगिताओं में खिलाड़ियों के अंतिम प्रदर्शन के आधार पर अंक दिए जाते हैं। कनिष्ठ वरीयताएँ १९ वर्ष से कम आयु के खिलाड़ियों को दी जाती हैं।
अंतरराष्ट्रीय
बीडब्ल्युएफ बराबर अंतराल पर ६ प्रतियोगिताएँ आयोजित करवाता रहता है:
दो प्रतियोगिताएँ बराबर अंतराल पर नहीं होती हैं: